Hon PEENI HENARE (Minister of Civil Defence): Tēnā koe e Te Māngai o Te Whare. I te tīmatanga ka noho au ki Te Reo Māori, ka mutu ka huri atu au ki te reo Pākehā. Tuatahi māku, ka tangi mōteatea ki ngā mate huhua o te wā. Ki roto i ngā wiki me ngā marama kua pahure ake nei kua rangona e māua ko taringa i te tini kua riro atu ki te pō. Nō reira, kotahi tonu te kōrero ki a rātou, haere mai, haere. Ka whakahokia mai ngā rārangi kōrero ki a tātou me tō tātou Whare e tū nei. Tēnā koutou, tēnā koutou, tēnā koutou katoa.